	На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011, 71/2012-Одлука УС, 83/2014, 113/2017 и 44/2018), као Националног стандарда о начину и поступку уновчења имовине стечајног дужника - Национални стандард број 5, стечајни управник стечајног дужника:  

Привредно друштво „SEK-SI BR.1“ д.о.о. Београд - У СТЕЧАЈУ
11000 Београд,  ул. Милана Ристановића бр. 9
адреса за пријем поште: Нови Београд, бул. Михаила Пупина бр. 165 а
 матични број: 20700564, ПИБ: 108593307
тел: 063 379 978, e-mail: st.upr.prosic@gmail.com, 
e-mail: slavko.stecajac@gmail.com
текући рачун: 205-422637-64
 
ОБЈАВЉУЈЕ
                                         ПОЗИВ ЗА ДОСТАВЉАЊЕ ПОНУДА
                                                                        за
вршење услуга процене вредности имовине и процене вредности правног лица на чијој имовини постоје разлучна права
 
За потребе утврђивања процењене вредности у поступку продаје проценитељ ће користити следеће методе:
-         процену вредности имовине ликвидационом методом,
-         процену вредности правног лица према методама које су у складу са Међународним рачуноводствени стандардима, којима се обезбеђује највећа вредност за повериоце.
 
Проценитељ ће такође :
-         извршити процену целисходности продаје стечајног дужника као правног лица у односу на продају имовине стечајног дужника појединачно,
-         утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима),
 
Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
1. ПРЕДМЕТ ПРОЦЕНЕ
 
[bookmark: _GoBack]Решењем  привредног суда у Београду, Посл. Бр. 11. Ст. 89/2021 од  15.07.2021. године, отворен је стечај над стечајним дужником СЕК-СИ бр. 1. д.о.о. у стечају из Београда, ул. Милана Ристановића бр. 9.  Решењем Привредног суда у Београду број: 11. Ст. 89/2021  од      19.01.2022. године проглашено је банкротство стечајног дужника СЕК-СИ бр. 1. д.о.о. у стечају из Београда а неведено решење је правоснажно.
Стечајни дужник СЕК-СИ бр. 1. д.о.о. у стечају из Београда, ул. Милана Ристановића бр. 9., спроводи поступак одабира најбољег понуђача за пружање услуга процене ликвидационе вредности појединачних делова имовине , процене правног лица стечајног дужника, као и процену имовине која је под разлучним правом и позива све заинтересоване понуђаче који испуњавају услове наведене у овом позиву да доставе понуду  за вршење процене вредности појединачних делова имовине и стечајног дужника као правног лица и имовине стечајног дужника која је под разлучним правом.
 2. СВРХА ПРОЦЕНЕ
Сврха процене је да се на основу анализе која буде обављена, створе услови за продају стечајног дужника најповољнијим начином продаје и утврди стратегија продаје у циљу остваривања највеће продајне вредности и максимално могућег колективног намирења поверилаца.
Резултати процене ће бити основ за доношење одлуке стечајног управника о начину продаје стечајног дужника, висини ликвидационе вредности имовине стечајног дужника, као и висини вредности стечајног дужника као правног лица. Такође, у склопу процене ликвидационе вредности имовине стечајног дужника потребно је извршити и процену ликвидационе вредности имовине стечајног дужника која је предмет процене, за сврхе идентификовања и приоритетног намирења разлучног (хипотекарног повериоца). У склопу процене вредности стечајног дужника као правног лица потребно је извршити појединачну процену за целине и целину која је оптерећена разлучним правом и одредити учешће наведених целина и укупно утврђеној вредности стечајног дужника као правног лица.
3. МЕТОДЕ АНАЛИЗЕ
Понуђач са којим се закључи уговор, анализе ће вршити на основу одредби Закона о стечају и Националним стандардом број 5. о начину и поступку уновчења имовине стечајног дужника користећи методе прописане овим прописима, а које омогућавају исказивање ликвидационе вредности имовине стечајног дужника и вредности стечајног дужника као правног лица.
4. ИЗВЕШТАЈ О ПРОЦЕНИ
По завршетку посла, најкасније до 24.05.2022. године, понуђач је дужан да припреми и достави детаљан извештај у четири оригинална примерка и писменој форми, који ће морати да садржи следеће:
-       предмет процене,
-       дефиницију вредности,
-       датум процене,
-       опис метода коришћених у процени,
-       закључак о процењеној ликвидационој вредности имовине стечајног дужника,
-       закључак о процењеној вредности стечајног дужника као правног лица,
-       закључак о процењеној вредности имовине оптерећене хипотеком,
-       претпоставке и ограничавајуће услове.
 
5. РОК ЗА ИЗВРШЕЊЕ ПОСЛА
Рок за извршење наведених послова износи 30 дана од дана потписивања уговора са најбољим понуђачем.
 
6. УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца и то:
-       да је регистрован за обављање делатности код надлежног органа,
-       да испуњава квалификационе услове, односно располаже довољним кадровским и техничким капацитетом за вршење услуге из понуде, а да је за реализацију услуга из понуде предвидео проценитељски тим који имају одговарајуће универзитетске квалификације у области економије, права и грађевинске струке, те да имају искуства у прижању услуга наведених у понуди – приложити списак за задужењима и биографије кључног особља предложеног за спровођење услуга из понуде.
 
7. ИНФОРМАЦИЈЕ ЗА ПОНУЂАЧЕ
Заинтересовани понуђачи писане понуде подносе најкасније до 24.04.2022. године стечајном управнику, путем е-маил адресе: slavko.stecajac@gmail.com или путем поште на адресу: стечајни управник Славко Прошић, 11070 Нови Београд, бул. Михаила Пупина бр. 165 а (зграда Југоагента, први спрат).
Понуде доставити у два примерка у затвореној коверти, са јасном назнаком – „ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ И ПРОЦЕНЕ ПРАВНОГ ЛИЦА  “СЕК-СИ бр. 1.“ д.о.о. у стечају из Београда, ул. Милана Ристановића бр. 9.“.
Заинтересовани понуђачи, односно њихови овлашћени представници, могу добити детаљније информације за израду понуде, путем е-маила: slavko.stecajac@gmail.com , Славко Прошић, стечајни управник и телефона: 063 379-978.
Понуда мора да садржи :
-       Доказе о испуњености услова из тачке 4. овог позива
-       Имена ужег тима који ће радити процену са задужењима и референцама
-       Имена ширег консултатског тима
-       Рок у којем ће завршити процену
-        Цену за пружену услугу исказану у динарима ( без ПДВ-а ), наплативу по продаји имовине стечајног дужника или стечајног дужника као правног лица
-       Рок за исплату накнаде за извршену услугу
 
Уз понуду доставити :
-       Доказ о овлашћењу за обављање послова односно обављање делатности процене правних лица и имовине: решење из АПР-а , лиценце, сертификати, уверења и друга документација издата од надлежних органа
-       Доказ о стручности
-       Референце досадашњег рада
Позивају се заинтересована лица да директним обиласком на лицу места утврде елементе за опредељеност понуде. У случају потребе и других података за опредељеност понуде, заинтересована лица могу се јавити стечајном управнику.
Понуде које не испуњавају наведене услове биће одбијене као неприхватљиве.
У случају потребе за додатним информацијама обратити се стечајном управнику на број телефона: 063 379-978.
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ни једног понуђача не изабере, о чему ће се понуђачима доставити писмено обавештење.
У случају одустанка од поступка набаке, наручилац неће бити одговоран, ни на који начин, за стварну штету, изгубљену добит или било какву другу штету коју понуђач може услед тога да претрпи.

	



